|  |  |
| --- | --- |
| Ministrstvo: | Podpisnica pogodbe: mag. Ksenija Klampfer |
| RS, Ministrstvo za digitalno preobrazbo  Davčna ulica 1  1000 Ljubljana    ki ga zastopa mag. Ksenija Klampfer, ministrica |  |
| ID za DDV: SI 29802377 | Telefon: 01 555 58 00 |
| Matična št.: 2632586000 | E-pošta: [gp.mdp@gov.si](mailto:gp.mdp@gov.si) |

in

|  |  |
| --- | --- |
| Upravičenec: | Podpisnik pogodbe: |
| ki ga zastopa |  |
| Davčna št.: | Telefon: |
| Matična št.: | E-pošta: |
| IBAN |  |

# POGODBO ŠT. XXXXXXX

# O

# FINANCIRANJU DEJAVNOSTI IZOBRAŽEVANJ OTROK IN MLADIH

1. člen

UVODNA DOLOČBA

Pogodbeni stranki sklepata to pogodbo na podlagi:

* izvedenega postopka Javnega razpisa za financiranje izobraževanj otrok in mladih za krepitev digitalnih kompetenc ter spodbujanje in promocijo naravoslovnih in tehniških poklicev za leti 2025 in 2026, objavljenega v Uradnem listu RS, št ...... (v nadaljevanju: javni razpis),
* sklepa ministrice o izboru prejemnikov sredstev št. 430-20/2024-3150-XXX z dne X. X. XXXX (v nadaljevanju: sklep o izboru), s katerim je ministrstvo izbralo vlogo upravičenca za sklop A: IKT vsebine za dekleta in ženske /B: Umetna inteligenca /C: Dvig digitalnih kompetenc otrok in mladih,
* 14. in 15. člena Zakona o spodbujanju digitalne vključenosti (Uradni list RS, št. 35/22, 40/23 in 30/24), 106.i člena Zakona o javnih financah (Uradni list RS, št. 11/11 – UPB, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl.US, 18/23 – ZDU-1O in 76/23),
* 13. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11) in
* Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24).

1. člen

PREDMET POGODBE

Predmet pogodbe oz. namen, za katerega so sredstva dodeljena, je financiranje aktivnosti izobraževanj otrok in mladih. Natančnejši pregled ciljev in vsebin dejavnosti, ki so predmet financiranja po tej pogodbi, je razviden iz razpisne dokumentacije javnega razpisa in izbrane vloge upravičenca, ki sta sestavna dela te pogodbe.

Sredstva financiranja se dodeljujejo na podlagi in pod pogoji, ki so navedeni v sklepu o izboru. Upravičenec sprejema sredstva za financiranje projekta, ki so nepovratna, namenska sredstva financiranja in prevzema obveznost izvedbe projekta z vsemi obveznosti, ki jih je sprejel s to pogodbo.

Izobraževanja so za udeležence brezplačna.

1. člen

VIŠINA DODELJENIH SREDSTEV

Višina dodeljenih sredstev po tej pogodbi znaša največ **X.XXX,00 EUR** (z besedo: XXXX EUR/100).

Predvidena dinamika finančnih sredstev po letih je naslednja: za leto 2025 največ X.XXX,00 EUR (z besedo: XXXX EUR/100) in za leto 2026 največ X.XXX,00 EUR (z besedo: XXXX EUR/100).

Predvideno število udeležencev na vseh izobraževanjih po tej pogodbi je XXX. Financiran strošek na enoto (1 udeleženec) je **163,00 EUR**. DDV se ne obračunava.

Strošek na enoto (udeleženec) se krije v vrednosti 100 % ob pogoju, da je posamezen udeleženec na izobraževanju prisoten vsaj 16 pedagoških ur od predvidenih 22 pedagoških ur.

Projekt je uspešen, če izobraževanje uspešno zaključi vsaj 80 % predvidenega števila udeležencev. V kolikor upravičenec ob izteku pogodbene doseže predvidenega števila udeležencev, se mu dodeljena subvencionirana sredstva znižajo:

* če je upravičenec dosegel med 50 % in 80 % predvidenega števila udeležencev, je upravičen do 80 % vrednosti financiranega stroška na enoto; v primeru preveč prejetih sredstev, mora upravičenec neupravičen del sredstev ministrstvu vrniti,
* če je bilo prisotnih manj kot 50 % predvidenega števila udeležencev, projekt ni uspešen in upravičenec ni upravičen do financiranja povračil stroškov, že prejeta sredstva pa mora ministrstvu v celoti vrniti.

1. člen

TERMINSKI PLAN UPORABE SREDSTEV

Upravičenec bo izobraževanja, ki so predmet te pogodbe, izvajal od xx. xx. 2025 do 31. 10. 2026.

1. člen

NAČIN IN VIR FINANCIRANJA

Pogodbeni stranki sta soglasni, da je ta pogodba vezana na proračunske zmogljivosti ministrstva. V primeru, da pride do spremembe v proračunu ali finančnem načrtu ministrstva, ki neposredno vpliva na financiranje po tej pogodbi, sta stranki soglasni, da bosta s sklenitvijo aneksa pogodbo ustrezno in sorazmerno prilagodili navedenim spremembam. Za vsa ostala razmerja med pogodbenima strankama, ki niso posebej določena s to pogodbo, se uporabljajo določila zakonskih in podzakonskih aktov, ki veljajo za uporabnike proračuna Republike Slovenije.

V primeru ugotovljene nepravilnosti ali nenamenske porabe sredstev ali situacije po petem odstavku 3. člena te pogodbe, po že izvršenem izplačilu sredstev iz proračuna, je upravičenec dolžan na podlagi lastne ugotovitve ali na poziv ministrstva, vrniti neupravičeno izplačana sredstva v proračun RS najkasneje v roku 30 dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

1. člen

PLAČILNI POGOJI

Roki za oddajo zahtevkov za izplačilo (v nadaljevanju: ZZI) so sledeči:

* oddaja 1. zahtevka za izplačilo najkasneje **29. 8. 2025** za povračilo stroškov izvajanja aktivnosti od datuma začetka izvajanja aktivnosti, ki ne sme biti pred datumom objave javnega razpisa v Uradnem listu RS do 22. 8. 2025;
* oddaja 2. zahtevka za izplačilo najkasneje **24. 11. 2025** za povračilo stroškov izvajanja aktivnosti od 23. 8. 2025 do vključno 20. 11. 2025;
* oddaja 3. zahtevka za izplačilo najkasneje **20. 3. 2026** za povračilo stroškov izvajanja aktivnosti od 21. 11. 2025 do vključno 15. 3. 2026;
* oddaja 4. zahtevka za izplačilo najkasneje **20. 7. 2026** za povračilo stroškov izvajanja aktivnosti od 16. 3. 2026 do vključno 15. 7. 2026;
* oddaja 5. oziroma končnega zahtevka za izplačilo najkasneje **20. 11. 2026** za povračilo stroškov izvajanja aktivnosti od 16. 7. 2026 do vključno 31. 10. 2026.

Vsakemu zahtevku za izplačilo mora upravičenec priložiti:

* poročilo o izvedenih aktivnostih oz. izobraževanjih in doseženih rezultatih ter o promocijskih aktivnostih na Obrazcu št. 5 (Vmesno / Končno poročilo) , ki se v primeru vmesnih zahtevkov uporabi kot vmesno poročilo,
* v primeru fizične izvedbe izobraževanja je obvezna priloga lista prisotnosti udeležencev posameznih izobraževanj (ime, priimek, datum rojstva, spol in podpis udeleženca), vključno s podatkom o doseženem številu ur udeležbe vsakega od udeležencev, za katerega se uveljavlja povračilo stroškov,
* v primeru spletne izvedbe izobraževanja je obvezna priloga izpis e-prisotnosti udeležencev, ki vključuje časovno opredelitev prijave in odjave, iz izpisa pa mora biti razvidno ime, priimek, spol in datum rojstva udeleženca izobraževanja,
* v primeru skupin za udeležence z različnimi oblikami oviranosti je obvezna priloga veljavno in ustrezno dokazilo, ki potrjuje, da ima udeleženec določeno obliko oviranosti.

Ob oddaji zadnjega zahtevka za izplačilo mora upravičenec priložiti še:

* celovito vsebinsko poročilo o izvedenih aktivnostih oz. izobraževanjih in doseženih rezultatih ter o promocijskih aktivnostih na obrazcu št. 5 (Vmesno / Končno poročilo), ki mora vsebovati podatke o številu in starosti udeležencev ter analizo napredka pri digitalnih kompetencah glede na vprašalnik za udeležence, ki ga je posamezen izvajalec uporabljal,
* celotno evidenco izvedenih izobraževanj (Obrazec št. 7) z navedbo izvajalca (vodilni partner oz. konzorcijski partner), imenom ter priimkom predavatelja, datuma in naziva izobraževanja, naslova lokacije, občine, statistične regije izobraževanja (razen v primeru spletne izvedbe), problemskega območja oz. območja avtohtone narodne skupnosti, imenom ter priimkom predavatelja, ki je izvedel posamezno izobraževanje, številom izobraževanj in številom udeležencev,
* PDF vzorec uporabljenega vprašalnika za udeležence (v kolikor je upravičenec uporabljal več vprašalnikov, za različne starostne skupine, mora priložiti vse PDF vzorce),
* PDF vzorec uporabljenega evalvacijskega vprašalnika za udeležence (v kolikor je upravičenec uporabljal več vprašalnikov, za različne starostne skupine, mora priložiti vse PDF vzorce).

Vprašalnika za udeležence, ki ju upravičenec priloži ob zadnjem zahtevku za izplačilo, sta lahko v fizični ali elektronski obliki.

Analiza napredka, ki jo upravičenec priloži ob zadnjem zahtevku za izplačilo, mora vključevati ustrezne statistične podatke, kot so:

* raven razvitosti digitalnih kompetenc glede na lasten vprašalnik za udeležence pred začetkom izvedbe izobraževanj ali vprašalnik Europass,
* raven razvitosti digitalnih kompetenc glede na lasten vprašalnik za udeležence po koncu izvedbe izobraževanj ali vprašalnik Europass,
* skupni delež napredovanja udeležencev glede na stanje pred izvedbo ter po izvedbi izobraževanj,
* skupni delež tistih udeležencev, ki niso napredovali glede na stanje pred izvedbo ter po izvedbi izobraževanj,
* opredelitev razlogov oz. pojasnilo glede deleža udeležencev, ki niso napredovali v kontekstu razvitosti digitalnih kompetenc,
* starostna in spolna struktura udeležencev,
* število in delež udeležencev z različnimi oblikami oviranosti,
* delež vključenih udeležencev v okviru fizične (v živo) izvedbe izobraževanj glede na statistično regijo kraja izvedbe izobraževanja.

1. člen

ZZI se mora sklicevati na številko pogodbe, na podlagi katere se izstavlja.

Upravičenec pošlje ministrstvu ZZI in spremljajočo dokumentacijo izključno v elektronski obliki na e-naslov [gp.mdp@gov.si](mailto:gp.mdp@gov.si).

Rok plačila je največ 30 (trideseti) dan po prejemu pravilno izstavljenega ZZI oz. v skladu z vsakokratnim veljavnim zakonom, ki ureja izvrševanje proračuna, na transakcijski račun upravičenca, ki bo naveden na ZZI-ju. Plačilni rok začne teči naslednji dan po prejemu pravilno izstavljenega ZZI-ja. Če zadnji dan roka sovpada z dnem, ko je po zakonu dela prost dan oz. v plačilnem sistemu TARGET2 ni opredeljen kot plačilni dan, se za zadnji dan roka šteje naslednji delavnik oz. naslednji plačilni dan v sistemu TARGET2.

V primeru konzorcija se vsa plačila po tej pogodbi nakažejo vodilnemu konzorcijskemu partnerju.

1. člen

OBVEZNOSTI MINISTRSTVA

Ministrstvo se zavezuje, da bo:

1. skrbelo za pravilno, zakonito, gospodarno in učinkovito izvajanje svojih pogodbenih obveznosti;
2. upravičencu ZZI izplačalo v zakonskem roku;
3. zavrnilo izplačilo ZZI, če bo ugotovljeno, da je bila dokumentacija upravičenca, ki je bila podlaga za odobritev in plačilo sredstev, netočna, zavajajoča, lažna oz. ponarejena;
4. spremljalo in nadziralo izvajanje programov izobraževanj ter namensko porabo sredstev. Ministrstvo lahko za spremljanje, nadzor in evalvacijo programov izobraževanj ter porabo proračunskih sredstev izbere zunanje izvajalce ali pooblasti druge organe ali institucije;
5. zagotavljalo vpogled v celotno dokumentacijo nadzornim organom ministrstva ter drugim nadzornim organom Republike Slovenije;
6. upravičencu na njegovo pisno zaprosilo pravočasno zagotovilo informacije in pojasnila v zvezi z obveznostmi iz te pogodbe.
7. člen

OBVEZNOSTI UPRAVIČENCA

Upravičenec se zavezuje, da bo:

1. izobraževanja, ki so predmet financiranja po tej pogodbi, izvajal zakonito, strokovno, vestno, gospodarno, učinkovito, s skrbnostjo dobrega gospodarstvenika ter s spoštovanjem zakonodaje s področja varstva osebnih podatkov;
2. najkasneje v roku 30 dni od sklenitve pogodbe skrbniku pogodbe na strani ministrstva poslal seznam vseh že znanih terminov izvedbe izobraževanj;
3. glede načrtovanih izobraževanj predhodno pisno preko e-naslova skrbnika pogodbe seznanjal Službo za odnose z javnostmi na ministrstvu z razpisanimi termini izobraževanj, lokacijo in temo izobraževanja ter povezavo/kontaktom za prijavo nanj ter vsemi morebitnimi spremembami;
4. vestno spremljal izvajanje programa izobraževanj in o morebitnih spremembah poročal ministrstvu;
5. kadarkoli med trajanjem pogodbenega razmerja na zahtevo ministrstva objavil novice v povezavi s predmetnim razpisom ali odobrenim projektom za objavo v skladu s prejetimi navodili;
6. predmet pogodbe izpolnil samostojno, ker v vlogi na javni razpis ni prijavil podizvajalcev ali konzorcijskih partnerjev, zato izvajanje storitev po tej pogodbi ne bo prenesel v podizvajanje /predmet pogodbe izvedel v konzorciju skupaj s še xx konzorcijskimi partnerji in da izvajanje storitev po tej pogodbi ne bo prenesel v podizvajanje drugemu podizvajalcu ali pogodbenemu partnerju razen tistim, s katerimi ima sklenjen konzorcijski sporazum, ki je bil predložen ministrstvu in je priloga te pogodbe;
7. odgovarjal za upravičeno porabo sredstev, ki so strogo namenska in jih sme uporabljati izključno za izvedbo dejavnosti predmeta te pogodbe;
8. zagotovil, da za iste upravičene stroške ni in ne bo prejel sredstev iz drugih javnih virov financiranja (prepoved dvojnega financiranja);
9. na zahtevo in v roku, določenem s strani ministrstva, dostavil zahtevana pojasnila v zvezi z aktivnostmi po tej pogodbi ter predložil dokazila o izvedbi programa izobraževanj, doseženih ciljih in/ali namenski uporabi dodeljenih sredstev;
10. pri komunikaciji z zunanjimi deležniki v zvezi s predmetnimi storitvami na vseh dokumentih uporabljal logotip ministrstva (ki je prosto dostopen na spletnih straneh ministrstva), logotip Safe.si, logotip SI-CERT, ključnik #digiSI in pripis »*Projekt financira Ministrstvo za digitalno preobrazbo*«;
11. vsem udeležencem izobraževanj, za katere bo uveljavljal financiranje, izdal **potrdilo o udeležbi**, ki mora vključevati naslednje elemente:

* ime in priimek udeleženca,
* datum in kraj izvedbe izobraževanja,
* ime izobraževanja in vsebine,
* število ur izobraževanja,
* podatki o izvajalcu izobraževanja,
* logotip Ministrstva za digitalno preobrazbo in logotip izvajalca izobraževanja.

1. ministrstvu ali nadzornim organom takoj, oz. v primeru pisnega poziva najkasneje v roku 8 dni po prejemu poziva, predložil vse dokumente, ki so kakor koli povezani z izvedbo predmeta pogodbe;
2. za zagotovitev revizijske sledi hranil dokumentacijo v zvezi z izvedbo izobraževanj še 10 let po poteku izvedbe.

Kršitve pogodbenih obveznosti iz prejšnjega odstavka so bistvene kršitve pogodbe. V tem primeru ministrstvo določi upravičencu rok za izpolnitev oz. odpravo nepravilnosti. V kolikor upravičenec kljub pozivu ministrstva pogodbene obveznosti v roku ne izpolni, lahko ministrstvo odstopi od te pogodbe.

Ministrstvo lahko kadarkoli nenapovedano opravi preverjanje izvajanja programa na kraju samem z namenom vsebinskega spremljanja aktivnosti, ki jih lahko združi s preverjanjem podatkov pri doseganju ciljnih vrednosti števila udeležencev.

Ministrstvo ni odgovorno za kakršno koli škodo, ki jo povzroči ali utrpi upravičenec, vključno s kakršno koli škodo, ki je povzročena tretjim osebam zaradi izvajanja ali med izvajanjem izobraževanj.

1. člen

SPREMEMBE PROJEKTA

Če upravičenec ugotovi, da izvajanje projekta ne poteka v skladu z vlogo, mora o tem čim prej oz. najkasneje v osmih (8) dneh z dopisom obvestiti ministrstvo.

Na podlagi upravičenčeve obrazložitve v dopisu, ministrstvo odloči, ali bo spremembo projekta odobrilo ali zavrnilo. V primeru sprememb, ki vplivajo na pogodbena določila, vendar je projekt še vedno možno uspešno izvesti, se k pogodbi lahko sklene aneks.

1. člen

ODSTOP UPRAVIČENCA OD POGODBE

Upravičenec je v primeru predčasnega odstopa iz utemeljenih razlogov, ki jih je potrdilo tudi ministrstvo, dolžan ZZI podati v roku 14 dni od odstopa. Med utemeljene razloge sodijo razlogi, nastali po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. Če delna realizacija projekta za ministrstvo ni smiselna, lahko ministrstvo odstopi od te pogodbe.

1. člen

VIŠJA SILA

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Ena pogodbena stranka je drugo dolžna pisno obvestiti o nastanku višje sile v dveh delovnih dneh po njenem nastanku.

Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. člen

VARSTVO OSEBNIH PODATKOV

Pogodbeni stranki soglašata, da bosta zagotavljali pogoje in ukrepe za zagotovitev varstva osebnih podatkov v skladu z Zakonom o varstvu osebnih podatkov (ZVOP-2) in Splošno uredbo o varstvu podatkov ter preprečevali morebitne zlorabe. Upravičenec je dolžan obvestiti svoje kadre, da bodo pri svojem delu prišli v stik z osebnimi podatki, pri delu z njimi pa morajo ti ravnati z največjo mero skrbnosti.

Upravičenec je v celoti odgovoren za zakonito zbiranje osebnih podatkov, upoštevanje pogojev glede osebne privolitve za obdelavo, morebitne njihove pogodbene obdelave, hrambe in zavarovanja osebnih podatkov ter mora v celoti upoštevati določbe ZVOP-2 in Splošne uredbe o varstvu podatkov. V zvezi s tem pogodbeni stranki skleneta ločen Dogovor o pogodbeni obdelavi osebnih podatkov, ki je priloga te pogodbe.

1. člen

PROTIKORUPCIJSKA KLAVZULA

V primeru, da se ugotovi, da je pri izvedbi javnega razpisa, na podlagi katerega je sklenjena ta pogodba, ali pri izvajanju te pogodbe, upravičenec ali kdo drug v njegovem imenu, predstavniku oz. delavcu ministrstva ali drugi osebi, ki lahko vpliva na odločitev ministrstva v postopku javnega razpisa, obljubil, ponudil ali dal kakšno nedovoljeno korist za (1) pridobitev tega posla ali (2) za sklenitev tega posla pod ugodnejšimi pogoji ali (3) za opustitev dolžnega nadzora nad izvajanjem pogodbenih obveznosti ali (4) za drugo ravnanje ali opustitev, s katerim je ministrstvu povzročena škoda ali je omogočena pridobitev nedovoljene koristi predstavniku oz. delavcu ministrstva, upravičencu ali njegovemu predstavniku, zastopniku ali posredniku, je ta pogodba nična.

Ministrstvo bo na podlagi svojih ugotovitev o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov glede njegovega domnevnega nastanka, pričelo z ugotavljanjem pogojev ničnosti te pogodbe oz. z drugimi ukrepi v skladu s predpisi Republike Slovenije.

1. člen

SKRBNIŠTVO POGODBE

Pogodbeni stranki za koordinacijo pri izvajanju te pogodbe kot skrbnika pogodbe določata:

-za ministrstvo: ime priimek

ime.priimek@gov.si

xxx xxx xxx

-namestnik skrbnika pogodbe na strani ministrstva: ime in priimek

ime.priimek@gov.si

xxx xxx xxx

-za upravičenca:

ime priimek, vodja projektov

email

xxx xxx xxx

Za spremembo skrbnikov pogodbe zadošča pisno obvestilo ene stranke drugi stranki.

1. člen

REŠEVANJE SPOROV

Pogodbeni stranki se dogovorita, da se bosta vzdržali vsakršnih dejanj, ki nasprotujejo dobrim poslovnim običajem, in da bosta poskušali vsa morebitna nesoglasja iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank v skladu s smislom in namenom razpisne dokumentacije javnega razpisa in podredno vloge upravičenca. V kolikor sporazum med strankama ne bi bil mogoč, se dogovorita, da bo o sporih iz te pogodbe odločalo stvarno pristojno sodišče v Ljubljani po pravu Republike Slovenije.

1. člen

SKLENITEV IN VELJAVNOST POGODBE

Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi.

Pogodba je sklenjena z dnem podpisa zadnje pogodbene stranke in velja **do 31. 12. 2026**. Če je pogodba podpisana lastnoročno, je sestavljena v treh (3) enakih izvodih, od katerih prejme ministrstvo dva (2) izvoda, upravičenec pa en (1) izvod.

|  |  |
| --- | --- |
| V Ljubljani, dne \_\_\_\_\_\_\_\_\_\_\_\_\_  MINISTRSTVO ZA DIGITALNO PREOBRAZBO  mag. Ksenija Klampfer  ministrica  \_\_\_\_\_\_\_\_\_\_\_\_\_\_\_\_\_\_\_\_\_ (žig) | V \_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_  UPRAVIČENEC  ime in priimek  direktor  \_\_\_\_\_\_\_\_\_\_\_\_\_\_\_\_\_\_\_\_\_ (žig) |

Priloga/Prilogi:

* Dogovor GDPR
* Konzorcijski sporazum